Daniele Nardello

Daniele Nardello (* 2. August 1972 in Varese, Italien) is en ehmalger italieensch Radrennfohrer. 

 Sportlich Loopbahn 
Nardello fung sien Profi-Loopbahn 1994 bi dat Team Mapei an. Acht Johr bleev he bi dat Team un harr dormit grooten Spood. Nah sien Wessel to dat Team Telekom 2003 kunn he eerst nich an sein Erfolge anknütte, vör allen, wiel he ok faken to Fall keem. Eerst to dat Saisonenn gung dat weer bargup. 2004 hett he an de Olympisch Sömmerspelen in Athen deelnommen un keem dor in dat Straatenrennen up den 35. Platz.  

Achtmal is Nardello de Tour de France fohren. Dorbi gelung hüm 1998 en Deelstreckensieg un he keem in de Gesamtwertung up den 8. Platz. Dat Johr dorup reck he sogor Platz 7 in de Gesamtwertung. 

2007 is Daniele Nardello to dat Swiezer Team L.P.R. wesselt. Nah en Stört bi de Tour Down Under 2009 keem Nardello nich mehr richtig in Form un hett in’n März van dat sülvig Johr dat Enn‘ van sien Loopbahn ankünnigt. An’n 8. April gung denn sien Verdrag bi sien  Arbeitgever Fuji-Servetto to Enn. Insgesamt sünd 32 Siege in sien Vita vertekent.

 Konflikt mit Simeoni 
Filippo Simeoni hett Nardello beschuldigt, hüm wiels de 18. Deelstreck van de Tour de France 2004 scharp beleidigt und orbi Lance Armstrong in en Privatstriet gegen Simeoni ünnerstütt to hemm. Nardello hett dat torüchwiest. Achtergrund weer, dat Simeoni as Tüüg utseggt harr, dör den  Mediziner Michele Ferrari, de ok Armstrong betrüen dee, Dopingmiddel kreegen to hemm, woruphen Armstrong Simeoni Lögereen vörsmieten dee.Simeoni spuckt allen in die Suppe adsport-news.com van’n 24. Juli 2004, afropen an 14. Dezember 2013 (Siet kann nich mehr upropen wurrn)

 Berop 
Nah sien Rückträe bleev Nardello as Sportlich Baas den Radsport verbunnen. Tonächst weer he för dat Team Geox-TMC tätig, för dat he toletzt fohren weer, bi he Anfang 2012 to GreenEdge wesseln dee.GreenEdge geht mit sechs Sportlichen Leitern in seine erste Saison radsport-news.com van’n 16. Dezember 2011, afropen an’n 25. Juli 2018

 Wat he schafft hett (Utwahl)

1995 
Paris–Bourges

1996 
Mailand–Turin
 een Deelstreck Vuelta a España

1997 
Öösterriek-Rundfohrt

1998 
 een Deelstreck Tour de France

1999 
 een Deelstreck Vuelta a España

2000 
 Tour du Haut-Var

2001 
Italieensch Meester
 Tour du Haut-Var

2003
Rhienland-Palz-Rundfohrt
Meeesterschap van Zürich

Teams
1994 Mapei-CLAS
1995–1997 Mapei-GB 
1998 Mapei-Bricobi
1999–2002 Mapei-Quick Step
2003–2006 T-Mobile-Team
2007 Team L.P.R.
2008 Serramenti PVC Diquigiovanni
2009 Fuji-Servetto (bit 8. April)

 Enkeld Nahwiesen 

Weblinks
 Homepage (italienisch)
 Daniele Nardello in de Datenbank van Radsportseiten.net

Kategorie:Mann
Kategorie:Börger von Italien
Kategorie:Boren 1972
Kategorie:Olympiadeelnehmer (Italien)
Kategorie:Radrennfohrer (Italien)